OzLabs/hebrew-wiki-articles huggingface dataset:
הנסיכה ביאטריס

הנסיכה ביאטריס אליזבת מרי (באנגלית: Princess Beatrice Elizabeth Mary; נולדה ב-8 באוגוסט 1988), היא בתם הבכורה של הנסיך אנדרו, דוכס יורק ושל שרה פרגסון, דוכסית יורק. הנסיכה היא התשיעית (והאישה השלישית) בסדר הירושה לכתר הבריטי, לפני בתה ולפני אחותה הקטנה הנסיכה יוג'יני.

בעת הולדתה, הייתה ביאטריס הנסיכה הבריטית הראשונה מאז שנולדה הנסיכה אן בשנת 1950.

==קורות חיים==
ביאטריס נולדה בבית החולים פורטלנד, והוטבלה ב-20 בדצמבר 1988. ביאטריס נקראה על שמה של ביאטריס, נסיכת הממלכה המאוחדת, בתה הצעירה של המלכה ויקטוריה.

ביאטריס למדה בבית הספר הפרטי בית אפטון שבווינדזור החל משנת 1991, משנת 1995 למדה בבית הספר הפרטי קוורת' פארק, ומשנת 2000 בבית הספר התיכון הפרטי סנט ג'ורג'ס שבאסקוט. בספטמבר 2008 החלה ביאטריס ללמוד היסטוריה באוניברסיטת לונדון.

ביאטריס משתתפת באירועים רשמיים של משפחת המלוכה ומסייעת לארגוני צדקה שונים. בשנת 2002 ביקרה ילדים הנגועים בווירוס HIV ברוסיה, וכן סייעה לאגודה הבריטית ללוחמה בסרטן בקרב ילדים ובני נוער (Children and Teenage Cancer Trust).

ביאטריס השתתפה בתפקיד אורח בסרט "ויקטוריה הצעירה" שהפיקה אימהּ.

בספטמבר 2019 הודיע הארמון על אירוסיה עם אדוארדו מפלי מוצי. החתונה תוכננה להתקיים ב-29 במאי 2020 בקפלה המלכותית בארמון סנט ג'יימס, אך נדחתה בשל מגפת הקורונה ולבסוף התקיימה בטקס פרטי מצומצם בווינדזור ב-17 ביולי 2020.

מלידתה ועד לנישואיה היה שמה הרשמי של הנסיכה "הנסיכה ביאטריס מיורק". עם נישואיה, היא איבדה את השיוך הטריטוריאלי של אביה והיא נקראת כעת "הנסיכה ביאטריס, הגברת אדוארדו מפלי מוצי".

ב-18 בספטמבר 2021 ילדה הנסיכה ביאטריס בת. סיינה אליזבת מפלי מוצי (Sienna Elizabeth Mapelli mozzi) התינוקת היא ה-10 בסדר הירושה לכתר הבריטי. שמה הראשון של התינוקת ניתן לה על שם העיר סיינה שבאיטליה, כרמז למוצאו האיטלקי של אביה. שמה השני ניתן לה על שמה של רב-סבתה, המלכה אליזבת.

==שלט אצולה==
שלט האצולה של הנסיכה ביאטריס]]
שלט האצולה של הנסיכה הוא מעוין המחולק לארבעה רבעים. ברביע הראשון והרביעי (השמאלי העליון והימני התחתון) שלושה אריות לבנים צועדים, על רקע אדום, שהם מביטים לעבר הצופה. ברביע הימני העליון אריה אדום עומד על שתי רגליו האחוריות, ומביט לשמאל. ברביע השמאלי התחתון נבל בצבע תכלת על רקע צהוב. הרביע הראשון והרביעי הם דגל אנגליה, השני מסמל את סקוטלנד והשלישי את אירלנד. בראש השלט חמש תגיות, כאשר בכל אחת משתי התגיות החיצוניות ובתגית האמצעית מצויה דבורה.

לשלט שני תומכים: אריה ניצב מימין, וחד קרן משמאל.

==סדר הירושה לכתר הבריטי==

==קישורים חיצוניים==

* [http://news.bbc.co.uk/cbbcnews/hi/newsid_4740000/newsid_4741000/4741051.stm ראיון ברשת ה-BBC עם הנסיכה]
* [http://www.englishmonarchs.co.uk/windsor_16.htm קורות חיים]

==הערות שוליים==

קטגוריה:בית וינדזור: אישים
קטגוריה:נסיכות בריטיות
קטגוריה:בריטיות שנולדו ב-1988
קטגוריה:בריטים שנולדו ב-1988
המנון מאוריציוס

מולדת (באנגלית: Motherland) הוא ההמנון הלאומי של מאוריציוס. מילות ההמנון נכתבו על ידי ז'אן ז'ורז' פרוספר והוא הולחן על ידי פיליפ ז'נטיל. ההמנון אומץ רשמית בשנת 1968.

==מילות השיר==
{| cellpadding="5" align="center"
|-
! תרגום לעברית !! אנגלית
|-
| <poem>תהילה לך, מולדת,
הו מולדת שלי.
מתוק הוא יופייך,
מתוק הוא ניחוחך,
סביבך אנו נאספים
כעם אחד,
כאומה אחת,
בשלום, בצדק ובחירות.
ארץ אהובה, מי ייתן ואלוהים יברכך
לעולמי עד.</poem>
| dir="ltr" | <poem>Glory to thee, Motherland
O motherland of mine.
Sweet is thy beauty,
Sweet is thy fragrance,
Around thee we gather
As one people,
As one nation,
In peace, justice and liberty.
Beloved country, may God bless thee
For ever and ever.</poem>
|}

==ראו גם==

מאוריציוס
קטגוריה:מאוריציוס: סמלים לאומיים
הנסיכה יוג'יני

הנסיכה יוג'יני (שם מלא: הנסיכה יוג'יני ויקטוריה הלנה, באנגלית: Princess Eugenie Victoria Helena; נולדה ב-23 במרץ 1990) היא נסיכת הממלכה המאוחדת, בתם הצעירה של הנסיך אנדרו, דוכס יורק ושרה פרגוסון, דוכסית יורק. יוג'יני נמצאת במקום ה-11 בסדר הירושה לכתר הבריטי.

== ביוגרפיה ==
הנסיכה נולדה בבית החולים פורטלנד. היא הוטבלה בכנסיית מרי מגדלן בסנדרינגהאם שבנורפוק על ידי הבישוף של נוריץ' ב-23 בדצמבר 1990. זו הפעם הראשונה שהטבלה של בן או בת משפחת המלוכה הייתה אירוע ציבורי.

הוריה של הנסיכה התגרשו בהיותה בת שש. ב-2003 השלימה יוג'יני את לימודיה היסודיים בבית הספר סנט ג'ורג' שבווינדזור, וב-2008 סיימה את לימודיה התיכוניים במרלבורו קולג', פנימייה יוקרתית בעיר מרלבורו שבווילטשייר. בשנים 2009 עד 2012 למדה באוניברסיטת ניוקאסל, וסיימה בהצטיינות תואר בוגר אוניברסיטה בספרות אנגלית ובתולדות האמנות.

הנסיכה משתתפת באירועים רשמיים של משפחת המלוכה, אך איננה נדרשת למלא "חובות מלכותיות", כלומר איננה מייצגת את בית המלוכה בהופעות ציבוריות ברחבי הממלכה.

ב-22 בינואר 2018 הודיע הארמון על אירוסיה לג'ק ברוקסבנק, סוחר יינות לונדוני, צאצא למשפחת אצולה. החתונה התקיימה ב-12 באוקטובר 2018 בכנסיית סנט ג'ורג' במתחם טירת וינדזור. 
מלידתה ועד לנישואיה היה תארה הרשמי של הנסיכה "הוד מעלתה, הנסיכה יוג'יני מיורק". עם נישואיה, היא איבדה את השיוך הטריטוריאלי של אביה והיא נקראת כעת "הוד מעלתה, הנסיכה יוג'יני, הגברת ג'ק ברוקסבנק". 

ב-9 בפברואר 2021 נולד בנם הבכור.<ref></ref> הבן נקרא אוגוסט פיליפ הוק ברוקסבנק. השם אוגוסט הוא על שמו של בן זוגה של המלכה ויקטוריה, הנסיך אלברט, שזה היה אחד משמותיו; השם פיליפ הוא על שמו של הנסיך פיליפ, דוכס אדינבורו, בן זוגה של אליזבת השנייה, מלכת הממלכה המאוחדת וסבה של הנסיכה יוג'יני; השם הוק הוא על שמו של אחד מאבות אבותיו של האב, ג'ק ברוקסבנק.

ב-30 במאי 2023 נולד בנם השני של השניים. שמו הוא ארנסט ג'ורג' רוני: על שם סבו ג'ורג' ברוקסבנק, על שם סב-סבתה של הנסיכה, ג'ורג' החמישי, אשר שמו האמצעי היה ארנסט, ועל שם סבה של הנסיכה, מייג'ור רונלד פרגוסון.

==שלט האצולה==
שלט האצולה של הנסיכה יוג'יני]]
שלט האצולה של הנסיכה הוא מעוין המחולק לארבעה רבעים. ברביע הראשון והרביעי (השמאלי העליון והימני התחתון) שלושה אריות לבנים צועדים, על רקע אדום, מביטים לעבר הצופה. ברביע הימני העליון אריה אדום עומד על שתי רגליו האחוריות, ומביט לשמאל. ברביע השמאלי התחתון נבל בצבע צהוב על רקע תכלת. הרביע הראשון והרביעי הם דגל אנגליה, השני מסמל את סקוטלנד והשלישי את אירלנד. בראש השלט חמש תגיות: בכל אחת משתי התגיות החיצוניות ובתגית האמצעית מופיע דרדר. לשלט שני תומכים: חד-קרן כבול מימין ואריה משמאל.

==סדר הירושה לכתר הבריטי==

==קישורים חיצוניים==

* [http://www.englishmonarchs.co.uk/windsor_17.htm קורות חיים]
* [https://thedukeofyork.org/about-the-duke/princess-eugenie/ אודות הנסיכה יוג'יני] באתר הרשמי של הנסיך אנדרו, דוכס יורק
* 

==הערות שוליים==

קטגוריה:בית וינדזור: אישים
קטגוריה:נסיכות בריטיות
קטגוריה:אנגליות שנולדו ב-1990
קטגוריה:אנגלים שנולדו ב-1990
מייטי מאוס

מייטי מאוס (באנגלית: Mighty Mouse) הוא דמות בדיונית של גיבור-על, שנוצרה במקור על ידי חברת ההפקה האמריקנית Terrytoons עבור פוקס המאה ה-20. מייטי מאוס הוא למעשה פרודיה לדמותו של סופרמן. דמותו היא בצורת עכבר ומכאן שמה. 76 סרטוני האנימציה המקוריים של מייטי מאוס הופקו במקור לקולנוע בין השנים 1944 ל-1961 וזכו להצלחה רבה במיוחד בשידורים הטלוויזינים בארצות הברית במהלך שנות החמישים והשישים.

בשנות ה-70 שודרו בישראל סרטוני מייטי מאוס על בסיס לא קבוע בטלוויזיה החינוכית. במהלך שנות השמונים ובשנות התשעים שודרו סרטונים בערוץ המזרח התיכון.

== היסטוריה ==
דמותו של מייטי מאוס הופיעה לראשונה בסרטון המצויר הקולנועי הקצר "The Mouse of Tomorrow" (עכבר המחר) אשר יצא לאקרנים בשנת 1942. השם המקורי של הדמות היה "סופר מאוס" (Super Mouse) אך לאחר שפול טרי גילה כי הייתה קיימת כבר דמות קומיקס בעלת אותו השם, הוא החליט לשנות את שמו ל"מייטי מאוס".

מייטי מאוס לבש במקור בגד כחול עם גלימה אדומה, בדומה לסופרמן. בהמשך הוחלט לשנות את צבע הבגד שלו לצהוב. בדומה לסופרמן, מייטי מאוס ניחן במגוון רחב של כוחות-על מסוגים שונים הכוללים: כוח גופני עצום, יכולת תעופה, חוסן גופני ההופך אותו לכמעט בלתי פגיע, מהירות עצומה, יכולת חישה מוגברת אשר מאפשרת לו לראות דרך חומר מוצק ("ראיית רנטגן") ויכולת טלקינזיס אשר אפשרה לו להניע גופים ממרחק. כמו כן, בדומה לסופרמן, מייטי מאוס מסוגל לנוע מהר יותר ממהירות האור, ועל ידי כך לנוע אחורה בזמן.

הסרטונים של מייטי מאוס לא זכו לפופולריות רבה כאשר שודרו במקור בקולנוע, אף על פי כן, דמותו הפכה לסמל תרבות אמריקאי לאחר שפול טרי מכר את זכויות השידור של הסרטונים לרשתות הטלוויזיה. הסרטונים של מייטי מאוס שודרו בארצות הברית לאורך שנות החמישים עד שנות שמונים.

בשנות השמונים האנימטור המפורסם ראלף באקשי הפיק סדרה מצוירת חדשה של מייטי מאוס בשם "The New Adventures of Mighty Mouse" (הרפתקאותיו החדשות של מייטי מאוס). בניגוד לסדרה המקורית, סדרה זו הייתה יותר סאטירית ומיועדת לקהל מבוגר. הסדרה בוטלה לבסוף לאחר שתי עונות בשל מדרוג נמוך ותלונות שהסדרה מכילה הומור על קוקאין.

סרט הקולנוע הראשון המופק באמצעות אנימציית מחשב באורך מלא של מייטי מאוס תוכנן לצאת לאקרנים במהלך שנת 2013 על ידי חברת ניקלודאון. בפועל הפרויקט לא יצא לפועל.

== קישורים חיצוניים ==

== הערות שוליים ==

קטגוריה:בעלי חיים בדיוניים
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1950
קטגוריה:עכברים בדיוניים
דוד בוסקילה

דוד בוסקילה (נולד ב-1956) הוא יו"ר פורום ערי הפיתוח במרכז השלטון המקומי. כיהן כראש עיריית שדרות בין השנים 1989–1998, שבמהלכן, בשנת 1996 הוכרה שדרות כעיר, ובין השנים 2008–2013.

== ביוגרפיה ==
דוד בוסקילה נולד בשדרות בשנת 1956. לאחר שירותו הצבאי כחובש קרבי בחיל התותחנים, סיים לימודי כלכלה באוניברסיטת תל אביב וכן לימודי תעודה בניתוח מערכות מידע. בהמשך התנסה בעסקים שונים ושימש כיועץ כלכלי ליישובים מטעם השלטון המקומי.

בין השנים 1985–1989 שימש כגזבר מועצת שדרות. ב-1989 נבחר כראש המועצה של שדרות, שהוכרזה בתקופת כהונתו כעיר. בשנת 1995 הוגש נגד בוסקילה כתב אישום באשמת מרמה והפרת אמונים בכך שישב בראש ועדת תכנון ובנייה שדנה בשינוי ייעוד של מגרשים הגובלים בביתו, באופן שהטיב עמו. בוסקילה הודה במסגרת הסדר טיעון, לא הורשע אלא חויב ב-250 שעות לתועלת הציבור, על מנת שלא יידרש לעזוב את תפקידו כראש העיר. אולם בבחירות בשנת 1998 הפסיד בוסקילה בבחירות לאלי מויאל. בשנת 2003 התמודד בוסקילה שוב נגד אלי מויאל ובסיבוב ראשון זכה במספר הקולות הרב ביותר: 3,845, לעומת 3,227 קולות שקיבל מויאל. אולם בסיבוב שני זכה מויאל בראשות העיר, בגוברו עם 5,622 קולות על 4,967 קולות של בוסקילה. בנובמבר 2008 בוסקילה נבחר שוב לראש עיריית שדרות, והחליף בתפקיד את אלי מויאל. בשנת 2013 הפסיד בבחירות ופינה את מקומו לאלון דוידי.

== ראש עיריית שדרות ==
בוסקילה החל בתנופת בנייה נרחבת בעיר עם 3 שכונות חדשות והגדלת תושבי העיר מ-17,000 ל-25,000 תושבים, 3 פארקים חדשים בעיר שבזכותם שדרות ירוקה יותר "סקייטפארק" ומגרשי ספורט הפזורים בעיר. הסדרי תנועה טובים יותר בעזרת כיכרות בעורקים ראשיים בעיר, בניית חניון משאיות שבסיומו תיאסר חניית משאיות בעיר.
הורדת אחוזי האבטלה מ-9% ל-3.5% על ידי פתיחת 17 מפעלים חדשים בעיר. קידום בניית פארק תעשיות ספירים בשיתוף עם מועצה אזורית שער הנגב בין המפעלים: "אלבטק", "רבדא", אורנטפוואר", "קודחים", "עוזת", "אופרת", "גל משטחים", "דקלים", "מירז", "מדק", "מלכה פלוס", "פולימרים", "א.ל. ארמן", "סופר נירוסטה", "משק פרידמן".

בניית אצטדיון כדורגל בעיר. בריכת שחיה מקורה ומחוממת כל השנה . בניית מוסדות החינוך הממוגנים בעיר, היסודיים, העל יסודיים וגני הילדים, שיפוץ 12 גני ילדים, בניית כיתות לימוד חכמות דור 3. קידום בניית האקדמיה למוזיקה של המועצה להשכלה גבוה.
קידום בניית בית חולים שיקומי ללב של הרב אלימלך פירר.

בוסקילה נבחר ב-2012 על ידי אתר nrg כאחד מראשי העיר הטובים בארץ בקריטריונים של פריצת דרך ברמה ארצית, השפעה מכרעת על התפתחות העיר שבראשה הוא עומד ושיפור מצב העיר כיום לעומת המצב שבו ראש העיר קיבל אותה כשנבחר לתפקידו.

==קישורים חיצוניים==
* 
* 
* [http://www.youtube.com/watch?v=r9Rgpuy2KMI שאלה מקומית- דוד בוסקילה, ראש עיריית שדרות. תוכנית מלאה], youtube, 26.11.12
* [http://www.sderonet.co.il/index2.php?id=1515&lang=HEB 14 מפעלים חדשים בפארק התעשייה המשותף לשדרות ושער הנגב], באתר שדרונט
* [http://cityncountrybranding.com/tag/%D7%99%D7%95%D7%A8-%D7%9E%D7%A8%D7%9B%D7%96-%D7%94%D7%A9%D7%9C%D7%98%D7%95%D7%9F-%D7%94%D7%9E%D7%A7%D7%95%D7%9E%D7%99/], יו"ר מרכז השלטון המקומי | מיתוג ערים ומדינות.

==הערות שוליים==

קטגוריה:ראשי מועצת שדרות
קטגוריה:ראשי עיריית שדרות
קטגוריה:בוגרי אוניברסיטת תל אביב

קטגוריה:ישראלים שנולדו ב-1956
אמנת בזל


אמנת בזל לפיקוח על תנועות בין-גבוליות של פסולות מסוכנות וסילוקן (באנגלית: Basel Convention on the Control of Transboundary Movements of Hazardous Wastes and Their Disposal), הידועה בקיצור כאמנת בזל, היא אמנה אשר נועדה להפחית תנועת פסולת מסוכנת בין מדינות, ובאופן מיוחד למנוע משלוח פסולות מסוכנות ממדינות מפותחות למדינות מתפתחות. האמנה נועדה אף למזער את כמותן ורעילותן של פסולות, זאת כדי להבטיח ניהול פסולת המתחשב באיכות הסביבה באתר הקרוב ביותר למקום יצירת הפסולת וכן לסייע למדינות מתפתחות בניהול נכון של פסולות מסוכנות ופסולות אחרות הנוצרת בהן. האמנה אינה דנה בנושא פסולת רדיואקטיבית.

== הגדרת פסולת חומרים מסוכנים על-פי האמנה ==

# פסולת אשר אופן היווצרותה נמצא ברשימת זרמי פסולות המופיעה בנספח לאמנה, לדוגמה פסולות מייצור ומפורמולציה של ממסים אורגניים ומהשימוש בהם.
# פסולת אשר מכילה מרכיבים המופיעים ברשימה, הנמצאת אף היא בנספח לאמנה, לדוגמה, קדמיום ותרכובותיו, כספית ותרכובותיה וכו'.
# פסולת אשר אינה מאופיינת על ידי אף אחד ממאפייני הסיכון המופיעים ברשימה נוספת, לדוגמה דליקות, רעילות, קורוזיביות וכו'.
# פסולות המוגדרות כחומרים מסוכנים במדינה המייצאת, המייבאת או במדינה דרכה עוברת הפסולת.
# "פסולות אחרות" - פסולת משקי בית ושאריות הנוצרות משרפת פסולת משקי בית.

<br />

== כלים הפועלים במסגרת האמנה ==

# פרוטוקול חבות ופיצוי (Liability and Compensation) מ-1999 נועד להסדיר תשלום פיצויים עבור נזק שנגרם לאדם ולסביבה במהלך מעבר בין-גבולי או הובלה בין-גבולית של פסולת מסוכנת. הפרוטוקול לא נכנס לתוקף, כיוון שרק 10 מדינות אשררו אותו ויש צורך באשרור של 20 מדינות
# המנגנון ליישוב סכסוכים: הוחלט כי קיים צורך בגוף אשר יפתור בעיות וסכסוכים בין המדינות החתומות על האמנה, על רקע אכיפה, אי ציות לתכתיבי האמנה, פיקוח, ייעוץ וכדומה
# נספח באמנה אשר מפרט את המדינות אליהן מותר להעביר פסולות מסוכנות כדי לסלקן, להשיבן או למחזר אותן. זאת, כדי למנוע את העברת הפסולות למדינות מתפתחות אשר עלולות לשמש "פח הזבל" של העולם
# בשנת 1995 נוסף לאמנה תיקון (Basel Ban Amendment) האוסר על יצוא של פסולות מסוכנות לכל מטרה שהיא, ממדינות החברות באיחוד האירופי או ב- OECD למדינות שאינן חברות בהם. תיקון זה טרם נכנס לתוקף.

האמנה נפתחה לחתימת המדינות ב-22 במרץ 1989, ונכנסה לתוקף ב-5 במאי 1992. 172 מדינות חתמו על האמנה. ישראל הייתה בין המדינות הראשונות אשר חתמו על אמנת בזל ואשררה אותה בחודש דצמבר 1994.

==קישורים חיצוניים==
* 

==הערות שוליים==

בזל
בזל
קטגוריה:פסולת
קטגוריה:1992
קטגוריה:בזל: היסטוריה
אפרים יצחק

אפרים יצחק (עם כובע) בסעודה. שני מימין [[היילה גבריסלאסי.]]
אפרים יצחק (באנגלית: Ephraim Isaac; נולד ב-29 במאי 1936) הוא היסטוריון ובלשן יהודי אמריקאי ממוצא אתיופי. פרופסור באוניברסיטת פרינסטון וקודם לכן באוניברסיטת הרווארד. מומחה לשפות אפרו-אסיאתיות ולהיסטוריה של אתיופיה.

== קורות חיים ==
יצחק נולד לאב ממוצא יהודי-תימני שהשתקע בעיר דירה דאווה ולאם אתיופית נוצרייה שהתגיירה. בנערותו למד וידע געז, אורומו, אמהרית, אנגלית ועברית. סיים את התיכון בהצטיינות יתרה ואף קיבל פרס מהקיסר היילה סלאסי ולאחר מכן לימד באוניברסיטת אדיס אבבה, קיבל מלגה ללמוד בלבנון אך העדיף להגר וללמוד בארצות הברית, והחל ללמוד שם מוזיקה, פילוסופיה, כימיה וביולוגיה. לאחר סיום התואר הראשון שב לאתיופיה ולימד מוזיקה. לאחר מכן שב יצחק לארצות הברית, וב-1959 הפך לנשיא "התאחדות הסטודנטים האתיופים של צפון אמריקה" והקים יחד עם סטודנטים נוספים ארגון למען ביעור הבערות באתיופיה – ארגון שפעל יחד עם הממשל האתיופיה, וזכה להערכה רבה. לאחר מכן התקבל ללימודים באוניברסיטת הרווארד, הפעם בתאולוגיה. ב-1969 סיים את לימודיו במקצוע חדש שרכש: שפות שמיות עתיקות. באותה השנה פתחה האוניברסיטה מחלקה ללימודי אפריקה, והזמינה אותו ללמד בה, וכך הפך להיות הפרופסור הראשון בוגר המחלקה החדשה. ב-1973 הגיע יצחק לאוניברסיטה העברית בירושלים על מנת ללמד בלשנות, ולבקר את הוריו, שעלו לישראל ב-1970 והתגוררו באליכין. כיום עומד יצחק בראש ארגון שלום למען אתיופיה ולאיחודה מחדשה של אריתריאה, מכהן כדיקן ללימודים שמיים באוניברסיטת פרינסטון, עומד בראש "הפדרציה היהודית-תימנית של אמריקה" וכמו כן חבר באגודה למדעי יהדות אתיופיה.

כיום כולל תחום מחקרו ספרות רבנית, ספרות אתיופית-דתית, היסטוריה אתיופית, היסטוריה יהודית והיסטוריה של יהדות תימן ואתיופיה.

סימן ההיכר של יצחק הוא כובע תימני-מסורתי ותלבושת אתיופית-מסורתית.

==ראו גם==
* אולגה קפליוק
* נעמי שמואל

==לקריאה נוספת==
<div style="direction: ltr;">
*Ephraim Isaac, The Falasha: Black Jews of Ethiopia, Dillard University Scholar, 1974
*Ephraim Isaac, The Ethiopian Church, H. N. Sawyer Co., 1968
</div>

==קישורים חיצוניים==
* 

קטגוריה:אמריקאים שנולדו ב-1936
קטגוריה:היסטוריונים יהודים אמריקאים
קטגוריה:בלשנים ולשונאים שמיים
קטגוריה:חוקרי יהדות תימן
קטגוריה:חוקרי ביתא ישראל
קטגוריה:בוגרי אוניברסיטת הרווארד
קטגוריה:סגל אוניברסיטת פרינסטון
קטגוריה:סגל אוניברסיטת הרווארד
קטגוריה:מהגרים מאתיופיה לארצות הברית
קטגוריה:פעילים יהודים
קטגוריה:פעילים אפרו-אמריקאים
קטגוריה:אמריקאים ממוצא אתיופי
קטגוריה:יהודים אפרו-אמריקאים
סנדו מזור

סנדו מזור (נולד ב-1945) הוא ניצב בדימוס במשטרת ישראל בה כיהן כראש אגף חקירות בשנים 1996–1998 וכסגן המפכ"ל בשנים 1998–2000. בתום שירותו במשטרה מונה לשגריר ישראל ברומניה.

== ביוגרפיה ==
מזור נולד ב-1945 בבוקרשט שברומניה, ועלה לישראל בשנות ה-60. ב-1964 הצטרף לשורות המשטרה תחילה כסייר במחוז תל אביב ובהמשך כקצין רישוי וכקצין חקירות. ב-1975 מונה לראש מחלק פשעים חמורים במרחב ירקון. ב-1977 הועלה לדרגת רב פקד ומונה לסגן ראש לשכת החקירות במרחב וב-1978 לראש מפלג התשאול ביחידה המרכזית של מחוז תל אביב. במסגרת זו עמד בראש צוות החקירה של חברי כנופיית מע"צ, לימים בוטלה הרשעתם של ארבעה מהמורשעים לאחר שכבר ריצו את עונשם, בשל חשד שהודאותיהם זויפו או נגבו בכוח, בעינויים ובהשפלות.

לאחר תפקידי הדרכה במכללה לקציני משטרה בכירים, מונה לעמוד בראש ענף חקירות במחוז המרכז, ובהמשך לראש אגף החקירות של המחוז. לאחר תקופת לימודים במכללה לביטחון לאומי עבר לשרת במטה הארצי של המשטרה, כיהן כסגן מפקד היחידה הארצית לחקירות הונאה, וב-1988 קודם לדרגת תת-ניצב ומונה לראש היחידה הארצית לחקירת פשעים.

ב-1993 הועלה מזור לדרגת ניצב ומונה לראש האגף לתמיכה לוגיסטית, ב-1996 מונה לראש אגף החקירות. כראש האגף פיקח על חקירת איש העסקים גרגורי לרנר והיה הממונה על החקירה המשטרתית בפרשת בר-און חברון, מזור היה לשוטר הראשון שחוקר באזהרה ראש ממשלה, צוות החקירה בראשותו המליץ להעמיד לדין את בנימין נתניהו, צחי הנגבי, אביגדור ליברמן ואריה דרעי, אך רק נגד האחרון החליטו היועץ המשפטי לממשלה אליקים רובינשטיין ופרקליטת המדינה עדנה ארבל להגיש כתב אישום.

בתחילת 1998 מונה לסגן המפכ"ל ופעל להקמת יחידה למניעת פשיעה כלכלית (שנוסדה לבסוף רק ב-2004), בספטמבר 2000 סיים את שירותו במשטרה. מיד לאחר פרישתו מונה מזור על ידי שר החוץ שלמה בן עמי לשגריר ישראל ברומניה, תפקיד בו כיהן עד אוגוסט 2003. לקראת תום תפקידו כשגריר ביקש מזור להשיב לו את אזרחותו הרומנית, כיוון ששאף להתמודד על משרת מנכ"ל קבוצת רסידו, חברת השקעות ישראלית ולהמשיך בפעילות כלכלית ברומניה.
עם סיום תפקידו כשגריר קיבל מזור מנשיא רומניה, יון איליאסקו את "העיטור הלאומי לזכויות" על תרומתו האישית למען חיזוק הקשרים בין ישראל לרומניה.

==קישורים חיצוניים==
* [http://www.news1.co.il/Archive/006-D-1059-00.html?tag=21-24-19 פרופיל], באתר חדשות מחלקה ראשונה
* [http://rotter.net/forum/gil/8117.shtml מזור: 'המפתח לאמון הציבור במשטרה: רק הקצאת משאבים תעזור'], באתר רוטר.נט

==הערות שוליים==

קטגוריה:ניצבי משטרת ישראל
קטגוריה:ראשי אגף החקירות והמודיעין
קטגוריה:סמפכ"לי משטרת ישראל
קטגוריה:עולים בשנות ה-1960
קטגוריה:שגרירי ישראל ברומניה
קטגוריה:ישראלים ילידי רומניה
קטגוריה:ראשי היחידה הארצית לחקירת פשיעה חמורה ובינלאומית
קטגוריה:ראשי אגף תמיכה לוגיסטית
קטגוריה:ישראלים שנולדו ב-1945
משה הירש (נטורי קרתא)

משה הירש (1930 - 2 במאי 2010, י"ח באייר ה'תש"ע) היה פעיל אנטי-ציוני. כונה "שר החוץ של נטורי קרתא" ושימש כ"שר לענייני יהודים" בממשלת הרשות הפלסטינית.

==ביוגרפיה==
נולד במנהטן, ניו יורק. למד בישיבת בית מדרש גבוה בלייקווד. בהמשך עלה לישראל, למד תקופה קצרה בישיבת סלבודקה ולאחר מכן בישיבת מיר. נישא לטויבא לאה, בתו של הרב אהרן קצנלבוגן, ממייסדי תנועת "נטורי קרתא" וראש ישיבת תורה ויראה.

התגורר בשכונת מאה שערים בירושלים והיה מקורב לרב עמרם בלוי. כחלק מהתנגדותו האידאולוגית למדינת ישראל ולציונות ניהל מגעים קרובים עם יאסר ערפאת ונשא בתואר "השר לענייני יהודים" בממשלתו.

הירש היה קורבן לפיגוע חומצה במסגרת סכסוך נדל"ן. הוא התעוור בעין אחת והורכבה לו עין תותבת.

נפטר בל"ג בעומר ה'תש"ע ונקבר בו ביום בבית הקברות בהר הזיתים. משלחת של חברי הפת"ח באה לניחום אבלים בביתו בזמן השבעה.

==חיים אישיים==
נשא לאשה את טויבא לאה קצנלבויגן ממנה נולדו לו 3 ילדיו.
* בנו ישראל מאיר הירש ממשיך את דרכו בהידברות עם בכירים פלסטינים ובהפצת השקפת אביו.
* בנו מרדכי יהושע (מוטקה) הירש פעיל גם הוא בתחום זה והוא גבאי בית הכנסת ישועות יעקב. 
* בתו צביה נשואה לרב שמואל לובצקי, ראש מוסדות בני ירושלים ומראשי "הוועד להצלת משפחות ממצוקה".

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יהודים הקבורים בהר הזיתים: חלקת הפרושים
קטגוריה:שרי ממשלת הרשות הפלסטינית
קטגוריה:נטורי קרתא: אישים
קטגוריה:מאה שערים: אישים
קטגוריה:בוגרי ישיבת לייקווד
קטגוריה:אנטי-ציונים יהודים
קטגוריה:ישראלים שנולדו ב-1930

קטגוריה:אמריקאים שנולדו ב-1930
קטגוריה:ישראלים שנפטרו ב-2010
קטגוריה:אמריקאים שנפטרו ב-2010
ליאת קפלן

ליאת קפלן (נולדה ב-29 ביוני 1956) היא משוררת ועורכת ישראלית.

==ביוגרפיה==
קפלן נולדה בקיבוץ אייל, גדלה בתל אביב ולמדה בגימנסיה הרצליה ובאוניברסיטה העברית בירושלים. בשנים 1993 עד 1995 למדה לתואר שני בספרות עברית באוניברסיטת בן-גוריון וסיימה בהצטיינות יתרה.

קפלן פרסמה שישה ספרי שירה, מהם אחד בשילוב תצלומים של תמיר להב רדלמסר ואחד ששולב ברישומים של תמרה ריקמן. על יצירתה זכתה במספר פרסים ספרותיים, בהם פרס קוגל מטעם עיריית חולון בדצמבר 2004. שיריה תורגמו למספר שפות, בהן אנגלית, גרמנית, ספרדית ומקדונית. לימדה ספרות בתיכון ליד האוניברסיטה בירושלים ובניו סקול בניו יורק. לימדה כתיבה יוצרת במסגרות רבות, בהן בית הספר לשירה של הליקון ומתא"ן (מפעל תרבות ואמנות לנוער) שם ייסדה את מסלול הכתיבה היוצרת וניהלה אותו במשך שנים, ובאוניברסיטה העברית בירושלים.

לקפלן ולבן זוגה לשעבר, הד"ר עמיר סולד, שלושה ילדים משותפים.

==סדרת "כבר" לשירה==
מאז שנת 2005 עורכת קפלן את סדרת "כבר" לשירה, תחילה פורסמו ספרי הסדרה בהוצאת כרמל, ומאז שנת 2011 בהוצאת מוסד ביאליק. בין היתר ראו אור בסדרה ספריהם של המשוררים ישראל אלירז, בנימין שבילי, נורית זרחי, תהל פרוש, נתן וסרמן, אלכס בן-ארי, עמיחי חסון, עמרי שרת, שרון אס, יקיר בן-משה וטוביה ריבנר. האמן תמיר להב-רדלמסר עיצב את הסדרה.

==ספריה==
* בדיוק כך, במטבח (ספריית פועלים, 1996)
* זה זה (כרמל, 2000)
* משולשים (אבן חושן, 2001)
* צל הציפור (כרמל, 2002)
* על שפת נהר כבר (כרמל, 2006)
* כאן בתוך כאן (הוצאת עולם חדש, 2016)

==קישורים חיצוניים==

* 
* 
* [http://www.snunit.k12.il/shireshet/mainliat.html שירים של ליאת קפלן] באתר שירשת
* [https://web.archive.org/web/20071121050425/http://israel.poetryinternationalweb.org/piw_cms/cms/cms_module/index.php?obj_id=3171 על ליאת קפלן] באתר Poetry International Web (אנגלית)
* ליאת קפלן, [http://www.ynet.co.il/articles/0,7340,L-3852883,00.html חיקי מלא ריחך], באתר ynet, 24 בפברואר 2010
* [http://www.nillydagan.com/סופ-ש-שירה-מספר-28-14-3-2013/533-ליאת-קפלן ליאת קפלן באנתולוגיה מקוונת לשירה עברית, באתר של נילי דגן]
* 
* ליאת קפלן, [http://www.orot-books.com/2007/05/3.html 3 שירים מתוך מחזור], באתר כתב העת אורות
* ליאת קפלן, [http://www.orot-books.com/2008/10/blog-post_97.html הביתה: פרזות והריסות], באתר כתב העת אורות

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סגל התיכון ליד האוניברסיטה
קטגוריה:זוכות פרס קוגל
קטגוריה:זוכי פרס קוגל
קטגוריה:עורכות ספרותיות ישראליות
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1956
קטגוריה:ישראלים שנולדו ב-1956
שווה-רגלאים

שווה-רגלאים המכונים "איזופודים" (שם מדעי: Isopoda) היא סדרה של סרטנים עילאיים, הכוללים את הכדרורוניים המכונים בשם העממי "אורי כדורי" או "אוטובוס". ישנם מאובני שווה-רגלאים המתוארכים לקרבון פנסילבני, לפני כ-300 מיליון שנה.

== תיאור ==
שווה הרגלאים הם סרטנאים קטנים יחסית עם שבעה זוגות רגליים, בגודל החל מ-300 מיקרומטר ועד לכמעט 50 סנטימטר במקרה של ה-Bathynomus giganteus. הם בדרך כלל שטוחים בציר הגב-בטן, אם כי מינים רבים סוטים מתבנית זו, במיוחד אלו החיים במעמקי הים או במי תהום. חילוף גזים מתבצע על ידי גפיים אחוריות מיוחדות דמויות זימים (Pleopods) בחלקו האחורי של הגוף. בשווה-רגלאים היבשתיים, היוצרים את תת-סדרת הטחביות, גפיים אלו התפתחו במקרים רבים למבנים דמויי ריאות, "ריאות" אלה ניתן לראות בקלות יחסית בחלקם התחתון. עיניים, כאשר הן קיימות, תמיד מחוברות ישירות, ואינן על גבעולים. הם חולקים עם ה-Tanaidacea את חיבור הפרק האחרון של הבטן עם מקטע ה-telson, היוצר את ה-pleotelson, בנוסף, פרקו הראשון של החזה שלהם מחובר לראש. הגפיים האחוריות (Pleopods) מתפצלות לשניים (Biramous) בעוד שהקדמיות (Pereiopods) אינן מתפצלות (Uniramous).

== אקולוגיה ==
זן איזופוד ימי מהחוף הבלגי
בסביבות ה-4,500 מינים של שווה-רגלאים נמצאים בסביבות הימיות, בעיקר על קרקעית הים. כ-500 מינים נמצאים במים מתוקים; הנותרים הם כ-5,000 מינים השייכים לתת סדרת הטחביות, מה שהופך אותם, בפער ניכר, לקבוצה המצליחה ביותר של סרטנאים יבשתיים. במעמקי הים, חברי תת-הסדרה Asellota מהווים רוב כמעט מוחלט, לאחר שעברו התפשטות והתגוונות אדפטיביות (Adaptive radiation, תהליך אבולוציוני שבו מספר המינים גדל במהירות) רחבות היקף בסביבה זו.

מספר קבוצות שווה-רגלאים פיתחו אורח חיים טפילי. תת-הסדרה Epicaridea היא טפילית כולה, בעוד שתת-הסדרה הפוליפילטית Flabellifera היא טפילית בחלקה. Cymothoa Exigua לדוגמה, הוא טפיל של הדג Lutjanus guttatus החי במפרץ קליפורניה; הוא אוכל את לשון הדג, ותופס את מקומה, זהו למעשה המקרה היחיד הידוע של טפיל המחליף פונקציונלית מבנה של הפונדקאי.

== מגוון וסיווג ==
Bathynomus giganteus - איזופוד ענק
שווי הרגלאים שייכים לסדרת העל הגדולה יותר Peracarida, המאופיינת בנוכחות של שקיק ביצים מיוחד (Brood pouch). קיימים בסביבות ה-11,437 מינים מתועדים של שווה-רגלאים המסווגים לעשר תת-סדרות.

== התפתחות ==
פגיות שווה הרגלאים בוקעות בתור Mancae, והן דומות בצורתן לשווה-רגלאים בוגרים, אך הן חסרות את זוג הרגליים הקדמיות (pereiopods) האחרון. היעדר שלב שחייה במחזור החיים מגביל את יכולת ההפצה העצמית של שווה הרגלאים, וייתכן שהיה הגורם לרמות הגבוהות של מינים אנדמיים בסדרה. כמבוגרים, שווה-רגלאים נבדלים מסרטנאים אחרים בכך שהם מחליפים את השלד חיצוני שלהם (בתהליך הנקרא ecdysis) בשני שלבים.

==קישורים חיצוניים==

* 
* 

קטגוריה:בעלי חיים שתוארו ב-1817
*
קטגוריה:טקסונים שתוארו בידי פייר אנדרה לטריי
קטגוריה:טקסונים קיימים שהתפתחו בקרבון פנסילבני
אימא שלום

אימא שלום חייתה בדור השני לתנאים, בין חורבן בית שני למרד בר כוכבא, והיא מהנשים המעטות המוזכרות בשמן בתלמוד. אימא שלום הייתה בת למשפחה מיוחסת: בתו של נשיא הסנהדרין, רבן שמעון בן גמליאל הזקן, אחותו של רבן גמליאל דיבנה, אף הוא נשיא הסנהדרין, ואשתו של רבי אליעזר, מגדולי תלמידיו של רבן יוחנן בן זכאי. התלמוד מביא סיפורים אחדים על מעשיה של אימא שלום, מהם הקשורים באחיה, מהם הקשורים בבעלה ואחד הקשור בשניהם. 

==אזכורים בתלמוד==

=== סיפור במסכת שבת ===
ב מסופר על מזימה של אימא שלום ואחיה, רבן גמליאל, להוכיח שדיין נוצרי לוקח שוחד. השניים הציגו בפני הדיין סכסוך ירושה המתקיים לכאורה ביניהם. כאשר שיחדה אימא שלום את הדיין בנר (מנורה) של זהב, פסק לטובתה על סמך מובאה מהספרות הנוצרית, וכאשר בא רבן גמליאל ושיחד את הדיין בחמור לובי, שינה את פסק הדין לטובתו בהתאם למובאה אחרת הקובעת שהנצרות לא באה לגרוע או להוסיף על תורת משה. אמרה אימא שלום לדיין "נהור נהוריך כשרגא" (כלומר רמזה לו "האר דבריך כנר"), והגיב רבן גמליאל: "אתא חמרא ובטש לשרגא" (רמז אף הוא לשוחד שלו "בא החמור ובעט בנר").

===סיפור במסכת בבא מציעא===
בסוף סיפור תנורו של עכנאי, שבו כפה רבן גמליאל דיבנה את דעתו על רבי אליעזר, מסופר כי אימא שלום, אחותו של רבן גמליאל ואשתו של רבי אליעזר, השגיחה על רבי אליעזר שלא ייפול אפיים ארצה, משום שחששה שבתפילה במצב זה יתחנן על צערו וייענש אחיה על כך. יום אחד הופנתה תשומת לבה לעני, ורבי אליעזר נפל אפיים ארצה. ראתה זאת אימא שלום ואמרה לו "קום, קטלת את אחי", ואכן נשמע קול שופר מביתו של רבן גמליאל, שבישר על מותו. לשאלתו של רבי אליעזר, מנין לה שאחיה מת, ענתה "כך מקובלני מבית אבי אבא: כל השערים ננעלים חוץ משערי אונאה".

שלמה פוקס מסביר: "סיום הסיפור במותו של הנשיא רבן גמליאל מעביר את נקודת הכובד מן המחלוקת שבבית-המדרש, שאותה הדגיש הסיפור התנאי, לסוגיית 'אונאת דברים ומחירה'. דמותה של אימא שלום מבליטה את מקומה של האשה לאורך כל הסוגיה. הדברים המקובלים עליה 'מבית אבי אבא' הם סגירת מעגל, שהלא המימרה שאותה היא מצטטת כבר הופיעה בסוגיה, מפיו של האמורא רב חסדא. מאחר שאימא שלום היא אחותו של רבן גמליאל, הרי ש'אבי אבא' שלה הוא גם 'אבי אבא' שלו. בביתו שלו לימדו על איסור אונאה. היה עליו להזהר באונאתו של רבי אליעזר. משלא עשה כן, שילם בחייו".

===סיפור במסכת עירובין===
סיפור נוסף מובא במסכת עירובין:

===סיפור במסכת נדרים===
במסגרת דיון קצר במסכת נדרים מובא סיפור העוסק בחיי האישות של רבי אליעזר ואימא שלום:

שמה מונצח ברחוב "אימא שלום" בשכונת עין כרם בירושלים.

==קישורים חיצוניים==
* 
* 
* [https://web.archive.org/web/20140108173203/http://www.beerot.co.il/טיולבקיבוץ/מועדוןלחבר/ניצוצותמהדףהיומי/tabid/148/articleType/ArticleView/articleId/394/----.aspx אימא שלום] - ניצוצות מהדף היומי שיעורים של הרב ירון בן דוד

==הערות שוליים==

קטגוריה:נשים בתלמוד
קטגוריה:רבניות (נשות רבנים)
קטגוריה:נשים במאה ה-1
חדקן

[[שטירל.]]
חִדְקָן (שם מדעי: Acipenser) הוא סוג של דג ממשפחת החדקניים. בעל 18 מינים, שרובם נמצאים במצב שימור מאוים (Threatened). החדקן הוא הסוג בעל מספר המינים הרב ביותר בסדרת החדקנאים.

==במטבח העולמי==
יצרנים שונים מפיקים קוויאר שחור ממינים שונים של החדקן. נהוג להבחין בינו לבין קוויאר אדום, המופק מביצי אלתית.

מכיוון שלדג החדקן אין סימני כשרות, הדג ואף ביציו אינם כשרים על פי היהדות.

==מינים==
*חדקן סיבירי (Acipenser baerii)
**תת-מין Acipenser baerii baerii
**תת-מין חדקן באיקל (Acipenser baerii baicalensis)
*חדקן קצר אף (Acipenser brevirostrum)
*חדקן יאנגצה (Acipenser dabryanus) - נכחד מהטבע
*חדקן האגם (Acipenser fulvescens)
*חדקן רוסי (Acipenser gueldenstaedtii)
*חדקן ירוק (Acipenser medirostris)
*חדקן סחלין (Acipenser mikadoi)
*חדקן אדריאטי (Acipenser naccarii)
*חדקן נודיבנטריס (Acipenser nudiventris)
*חדקן אטלנטי (Acipenser oxyrinchus)
**תת-מין Acipenser oxyrinchus oxyrinchus
**תת-מין חדקן המפרץ (Acipenser oxyrinchus desotoi)
*חדקן פרסי (Acipenser persicus)
*שטירל (Acipenser ruthenus)
*חדקן יפני (Acipenser schrenckii)
*חדקן סיני (Acipenser sinensis)
*חדקן זוהר (Acipenser stellatus)
*חדקן אירופי (Acipenser sturio)
*חדקן לבן (Acipenser transmontanus)

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:חדקניים
קטגוריה:דגי מאכל
החברה לחקר מצרים

החברה לחקר מצרים (באנגלית: Egypt Exploration Society , ובקיצור – .E.E.S), היא החברה החשובה ביותר בממלכה המאוחדת העוסקת בקידום וטיפוח המחקר בנושא אגיפטולוגיה.

החברה נוסדה בשנת 1882 והייתה ידועה בתחילה בשם הקרן לחקר מצרים (באנגלית: Egypt Exploration Fund, ובקיצור – .E.E.F). ייסוד הקרן נעשה בעיקר ביוזמתם של האגיפטולוגית החובבת אמליה אדוארדס ואיש המוזיאון הבריטי רג'ינלד סטיוארט פול. השם שונה ל"חברה לחקר מצרים" בסיום מלחמת העולם הראשונה.

החברה עסקה בחפירות ארכאולוגיות רבות של אתרים במצרים כגון סקארה, אל עמארנה, ודיר אל-בחרי, שם נמצאה קבר המלכה חתשפסות. החברה מימנה את חפירותיו הראשונות של פלינדרס פיטרי במצרים בין השנים 1884 – 1886, ושוב בין השנים 1896 – 1904

החברה מוציאה לאור שנתון בשם Journal of Egyptian Archaeology וכן כתב עת דו-שנתי בשם Egyptian Archaeology. שני הביטאונים מופצים לחברי החברה. בנוסף מפרסמת החברה בנפרד דוחות חפירה של האתרים שהיא יוזמת את חפירתם.

לחברה שני משרדים, בלונדון ובקהיר.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ארכאולוגיה
קטגוריה:מכוני מחקר לארכאולוגיה
וקאנס

כרזת פרסומת מ-1900 לעיר קיט קיצית בצרפת]]
וַקָאנְס (מצרפתית: Vacances, חופשה) הוא מונח המציין את חופשת הקיץ הארוכה המקובלת בצרפת במהלך החודשים יולי-אוגוסט, מאז המאה העשרים.

== היסטוריה ==
בחודש יוני 1936 קיבלה צרפת, שבה שלטה ממשלת החזית העממית הסוציאליסטית בראשות ראש הממשלה לאון בלום, חוק המעניק 15 ימי חופשה בתשלום בשנה לכל עובד, לראשונה באירופה. חוק זה התקבל לאחר שהרעיון הועלה על ידי עובדי חברת רנו כדרישה כמעט לא מציאותית ממנהלי המפעל, שהחליטו להיענות לה.

עד לאותה תקופה, רק בני האצולה והבורגנות יכלו להרשות לעצמם לצאת לחופשה ללא תשלום. התפתחות התחבורה במחצית השנייה של המאה התשע-עשרה איפשרה להם להרחיק בחופשתם צפונה אל חוף הים, שהפך ליעד נחשק בקרב הנופשים, ונחשב לבעל סגולות בריאותיות. בהמשך, בזכות התפתחות הרכב הפרטי, החלו הנופשים להגיע גם אל החופים הדרומיים.

החוק החדש עורר תרעומת בקרב המעמדות הגבוהים, שנאלצו כעת לחלוק את אתרי הנופש עם ה"פועלים הפשוטים".
צרפת בהנהגת בלום קיבלה שורה של חוקים חברתיים, כמו שבוע עבודה של 40 שעות, בנוסף לחוק הווקאנס, בעקבותיהם הואשם בהמשך בלום על ידי גורמים אנטישמיים בהחדרת רעיונות יהודיים לצרפת, ובערעור חוסנו של העם הצרפתי, שעוסק בנופש במקום לעבוד.

בשנה הראשונה יצאו רק כחצי מיליון צרפתים לווקאנס, ב-1937 - כמיליון וחצי, וב-1949, לאחר מלחמת העולם השנייה - כארבעה מיליון.
בשנת 1956 הוארכה החופשה בשבוע נוסף, ב-1969 בעוד שבוע, וב-1982 נקבעה חופשה שנתית בת חמישה שבועות, אותה נהוג לפצל על-פני השנה.

== אופי הווקאנס ==
צרפתים רבים מחזיקים בבתי-קיט באתרי הנופש, אליהם הם מגיעים לרגל הווקאנס. החופשה הצרפתית מאופיינת במנוחה ובחוסר פעילות (לא לחינם מקור השם vacances הוא במילה vacance, "ריק"). בחודשי הקיץ, ובמיוחד באמצע חודש אוגוסט, מתרוקנת פריז מיושביה המקוריים, שנוהרים אל עיירות החופים, לרוב בצרפת עצמה. בתי-עסק רבים נותרים שוממים במהלך שבוע לפחות, ולא מתקיימים אירועי תרבות.

בשנים האחרונות חלה ירידה במספר הצרפתים היוצאים לחופשה בקיץ. בעקבות זאת, החל מ-2002 מפזרת עיריית פריז בחודשי הקיץ חול על גדות הסיין, ומציבה דקלים וכיסאות נוח, לרווחת התושבים שנמנעו מלצאת מהעיר.

== קישורים חיצוניים ==
* 
* [http://www.masa.co.il/article/1764/%D7%A6%D7%A8%D7%A4%D7%AA%3A-%D7%A4%D7%95%D7%9C%D7%97%D7%9F-%D7%94%D7%97%D7%95%D7%A4%D7%A9 ווקאנס- צרפת: פולחן החופש] באתר מסע אחר. 

קטגוריה:צרפת: תרבות
קטגוריה:תיירות
קטגוריה:חופשה
קטגוריה:קיץ
בת' דיטו

בת' דיטו (באנגלית: Beth Ditto; נולדה ב-19 בפברואר 1981) היא זמרת-יוצרת ושחקנית אמריקאית וסולנית להקת "גוסיפ".

==חיים אישיים==
דיטו, ילידת ארקנסו, היא לסבית הידועה בתמיכתה לקהילה הלהט"ב, וגם כן ידועה בריקודי הבמה הייחודים במינם בהופעותיה וחשיפת גופה ותדמיתה.

בשנת 2007 דיטו הצטלמה למגזין "NME" בעירום מלא, ונבחרה כ"הבחורה המגניבה ביותר" של המגזין לשנת 2006, ושנה מאוחר יותר כ"הבחורה הסקסית ביותר" באותו מגזין. בשנת 2009 דיטו שוב הצטלמה בעירום הפעם למגזין "LOVE".

דיטו קיבלה על כך שבחים ותמיכה רבה מאנשים רבים, ועל כך שאינה הולכת לפי הטרנד המקובל, ותרבות הרזון והיופי ושאינה מתביישת במשקל גופה.

ביולי 2009 השיקה דיטו קולקציית בגדים משלה אשר החלה להימכר בבריטניה.

בשנת 2018, שיחקה בסרט הדרמה-קומי של גאס ואן סנט "אל דאגה, הוא לא יגיע רחוק ברגל" בדמותה של ריבה.

בשנת 2019 החלה לשחק בסדרת הטלוויזיה "איך להפוך לאלוהים" ברשת Showtime, בתפקיד של בת'ס גומז, לצדה של קירסטן דנסט.

בשנת 2022 החלה לגלם את הדמות הראשית של ג'יג'י טיילור רומן בסדרת הדרמה "Monarch" ברשת הטלוויזיה FOX.

==קישורים חיצוניים==

* 

* הדר טורוביץ', [http://www.nrg.co.il/online/55/ART1/864/874.html גוסיפ גירל: בת' דיטו לא דופקת חשבון לאף אחד], nrg, 15.3.09
* טים ג'ונז, [http://www.nrg.co.il/online/55/ART1/864/874.html אל תדברו איתה על דיאטה], nrg 
* 

קטגוריה:מוזיקאי רוק
קטגוריה:להט"ביות אמריקאיות
קטגוריה:להט"בים אמריקאים
קטגוריה:פזמונאים להט"בים
קטגוריה:זמרות אמריקאיות
קטגוריה:זמרים אמריקאים
קטגוריה:אתאיסטיות אמריקאיות
קטגוריה:אתאיסטים אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
כדרורוניים

כדרורוניים (שם מדעי: Armadillidiidae) היא משפחה הנכללת בסדרת השווה-רגלאים. הכדרורוניים הם סרטנאים יבשתיים ולכן שייכים למעשה לתת סדרת הטחביות. שלא כמו בני משפחת הטחביתיים (להבדיל מהטחביות שהוא שמה של תת-הסדרה המאגדת משפחות אלו), בני משפחה זו יכולים להתגלגל לכדור, ומכאן מגיע שמם העממי "אורי כדורי" (באנגלית: Roly poly).

המין הידוע ביותר במשפחה הוא הכדרורון הנפוץ (נקרא לעיתים גם "כדרורית" אך זהו שמו העברי של מין צמח מים). פרוקי רגליים אלה ניזונים על פי רוב מצמחייה נרקבת ונמצאים תחת גזעי עצים שנפלו, תחת צואת בעלי חיים, בפחי אשפה או בכל מקום לח אחר. לחות חיונית לכדרורוניים בשל אברי הנשימה שלהם, הדומים לזימים. למרות שלעיתים קרובות הם משגשגים באזורים לחים, הכדרורוניים נצפו לא פעם גם בשטחים יבשים. התנוחה ההגנתית שלהם היא התכרבלות לכדור, ולמרות שאין להם טורפים ממוקצעים, הם משמשים כפונדקאים לפרזיטואידים ממוקצעים ממשפחת הזבובים טחבוביים.

==קישורים חיצוניים==

* 
כדרורון נפוץ בתנוחה הגנתית
* אמיר ויינשטיין, [http://www.insectour.com/web/?PageType=0&ItemID=283720 בין טחבית לכדרורית], באתר "חרקים - עולם קטן בגדול"

קטגוריה:בעלי חיים שתוארו ב-1833
קטגוריה:טקסונים שתוארו בידי ג'ון פרידריך פון ברנדט
קטגוריה:שווה-רגלאים
HTC

HTC Corporation (לשעבר High Tech Computer Corporation) היא יצרנית טאיוואנית של טלפונים חכמים המבוססים בעיקר על מערכת ההפעלה אנדרואיד של Google.

החברה נוסדה ב-15 במאי 1997, כחברת מיקור חוץ. כיום מייצרת החברה באופן עצמאי מוצרים תחת מותג HTC, ומוצרי OEM עבור שותפים וחברות אחרות. עד שנת 2009 יצרה החברה בעיקר טלפונים סלולריים בעלי מערכת ההפעלה Windows Mobile של מיקרוסופט.

HTC חברה ב-Open Handset Alliance כחלק מתמיכתה בתקני החומרה המאפשרים את הרצת מערכת ההפעלה אנדרואיד. דגם הטלפון HTC Dream, ששווק במספר מדינות כ-T-Mobile G1, היה הטלפון הראשון שיצא לשוק והתבסס על פלטפורמת אנדרואיד. הוא הוצג בסתיו 2008 בארצות הברית, ולאחר מכן במדינות נוספות באירופה, באוסטרליה ובסינגפור.

בספטמבר 2017 הודיעה חברת גוגל על רכישת החטיבה האחראית על מכשירי גוגל פיקסל בחברת HTC תמורת סכום של 1.1 מיליארד דולר. בינואר 2018 הושלמה הרכישה.

== מידע עסקי ==
יושבת-ראש HTC היא צ'ר ואנג, בתו של אחד האנשים העשירים ביותר בטאיוואן, ואנג יונג-צ'ינג. בנוסף לתפקידה כיו"ר HTC, מכהנת ואנג כיו"ר VIA Technologies.
נשיא החברה הוא פיטר צ'ואו. מנהל הכספים הראשי הוא הוי-מינג צ'נג (Hui-Ming Cheng).

החטיבות הראשיות של HTC, לרבות חטיבת ההנדסה של IA (Information Appliance) וחטיבת ההנדסה של WM (Wireless Mobile) הן בעלי הסמכת תקן ISO 9001 / ISO 14001.
תהליך הצמיחה של החברה הואץ באופן דרמטי לאחר שנבחרה על ידי מיקרוסופט כשותפה בפיתוח פלטפורמת החומרה של מערכת ההפעלה Windows Mobile (מבוססת על Windows CE). ההכנסות של HTC מהמכירות הסתכמו ב-2.2 מיליארד דולר לשנת 2005, גידול של 102% מהשנה הקודמת. צמיחה זו צוינה כמהירה ביותר מבין חברות ההייטק בדירוג 100 החברות הטכנולוגיות של השבועון ביזנסוויק.

בספטמבר 2017 הודיעה גוגל כי היא תרכוש את פיקסל, החטיבה האחראית על פיתוח מכשירי סמארטפון ב-HTC, ותשלם 1.1 מיליארד דולר במזומן עבורה.
.

== מגוון מוצרים ==
מוצרי HTC נמכרים תחת מספר שמות מותג, HTC, Dopod (חברת בת של HTC), i-mate ו-Qtek, ולעיתים קרובות הם ממותגים מחדש על ידי ספקי התקשורת הגדולים כדוגמת T-Mobile, Verizon Wireless, ספרינט נקסטל, O2, Vodafone, ו-AT&T.

חברת HTC החלה את דרכה כיצרן בתכנון מקורי (Original design manufacturer), כשתכננה וייצרה מחשבי כף יד מבוססי Windows Mobile עבור חברות כדוגמת דל, Fujitsu-Siemens, HP/Compaq ופאלם. בארץ היא הייתה ידועה בתחילת שנות ה-2000 כיצרנית של מכשירי i-mate JAM ו-K-JAM, שהיו מחשבי כף-יד בשילוב טלפון סלולרי. ב-2009 החלה HTC לעבור לשוק מכשירי האנדרואיד וכיום שוק הטלפונים הסלולריים שלה כולל בעיקר טלפונים מבוססי אנדרואיד מהסדרות, Desire, Sensation, one ועוד.

ב-5 באפריל 2016 הוציאה החברה HTC Vive, ערכת משקפי מציאות מדומה מהמתקדמות בעולם.

== ראו גם ==
* HTC Sensation
* HTC Evo 3D
* HTC Flyer
* HTC One

== קישורים חיצוניים ==

* 

* [http://www.touchgroup.co.il/ אתר היבואן הרשמי של HTC בישראל]

==הערות שוליים==

קטגוריה:יצרני חומרה טאיוואנים
קטגוריה:חברות אלקטרוניקה טאיוואניות
קטגוריה:יצרני טלפונים חכמים
יעקב רז (ניצב)

יעקב רז (נולד ב-16 בפברואר 1950) הוא ניצב בדימוס במשטרת ישראל

==ביוגרפיה==
רז הצטרף לשורות המשטרה ב-1976 במהלך שירותו היה ראש מפלג תשאול ביחידה המרכזית של מחוז תל אביב והיה מעורב בפרשת חקירת חברי כנופיית מע"צ. שירת כמפקד תחנת שכונות, מפקד מרחב דן, מפקד מרחב ירקון, סגן ראש אגף אפסנאות וסגן מפקד מחוז מרכז.

ביולי 1998 קודם לדרגת ניצב ומונה לעמוד בראש המשמר האזרחי, בתקופתו כמפקד הוקם אגף קהילה ומשמר אזרחי שאיחד את היחידה לשיטור קהילתי עם המשמר האזרחי. בינואר 2001 מונה לראש אגף תנועה ובאוגוסט 2004 מונה לראש אגף תמיכה לוגיסטית.

רז נודע כמי שענד כנפי צניחה למרות שלא סיים קורס צניחה המקנה את הזכות לענוד אותן והשלים את הקורס רק לאחר שהדבר נחשף.

לאחר פרישתו מהמשטרה מונה לדירקטור בחברת הבנייה אשטרום נכסים והיה חבר בוועדה לבחינת הרפורמה בתחבורה הציבורית. ביוני 2008 מונה על ידי שר התחבורה שאול מופז ליו"ר דירקטוריון חברת נמל אשדוד וכיהן בתפקיד עד מאי 2011. בשנים 2012-2014 כיהן כדירקטור בלתי תלוי בחברת שמן משאבי נפט וגז.

רז נשוי ואב לשניים, בעל תואר ראשון במדעי המדינה וקרימינולוגיה מאוניברסיטת בר-אילן ותואר שני במדעי המדינה עם התמחות במינהל ציבורי מבר-אילן.

==קישורים חיצוניים==
* [http://duns100.dundb.co.il/ts.cgi?tsscript=man_heb&id=69 פרופיל באתר D&B]
* 

==הערות שוליים==
 .

קטגוריה:ניצבי משטרת ישראל
קטגוריה:מפקדי המשמר האזרחי
קטגוריה:ראשי אגף התנועה
קטגוריה:דירקטורים ישראלים
קטגוריה:ראשי אגף תמיכה לוגיסטית
קטגוריה:בוגרי אוניברסיטת בר-אילן
קטגוריה:ישראלים שנולדו ב-1950
מיכאלה ברקו

מיכאלה ברקו (נולדה ב-28 בפברואר 1970) היא דוגמנית ושחקנית ישראלית. לפי כתב העת "את", עד לשנת 2007, נחשבה ברקו לדוגמנית הישראלית שזכתה להצלחה הבינלאומית הגדולה ביותר.

== ביוגרפיה ==
מיכאלה ברקו נולדה בתל אביב, בתם היחידה של יהודית, אדריכלית, שנולדה בעיר טימישוארה שברומניה וארמנד, רוקח ויושב ראש איגוד הרוקחים לשעבר, שעלה לישראל מבוקרשט, רומניה.

החלה לדגמן בישראל בגיל 13.5, בגיל 15 זכתה בתחרות מראה השנה של סוכנות עלית, לאחר הזכייה החלה לטוס לפריז וארצות הברית בזמן החופשות מבית הספר ולפתח קריירה בינלאומית, ההצלחה הובילה להגדרתה כדוגמנית העל הראשונה מישראל.

למדה לתואר שני בטיפול בדרמה; עבודת הגמר שלה עסקה ב"קבוצת דרמה-תרפיה ככלי לתמיכה בחוויית המעבר של דוגמניות לאמהות" (2007).

== קריירה ==
ברקו דגמנה על שערי המגזינים "ווג", "הרפרס בזאר", "קוסמופוליטן", "Elle", "סאנדיי טיימס", "ניו יורק וומן", "מדמוזאל" ו"גלאמור".

ב-1990 הצטלמה לגיליון בגדי הים של "ספורטס אילוסטרייטד". עשתה קמפיינים לחברות "לוריאל", "ולנטינו", "רבלון", "רושא", "מוגלר" ו"רוק".

הופעתה הידועה ביותר על גבי כתבי עת הייתה על שער המגזין "ווג" בגיליון שיצא בנובמבר 1988. בתמונת השער לבשה ברקו ז'קט מעוטר בתכשיטים של כריסטיאן לקרואה (Christian Lacroix) שעלותו 10,000 דולרים, וג'ינס דהוי. היה זה שער העיתון הראשון שערכה אנה וינטור לאחר שמונתה לעורכת של ה"ווג", ושער זה חולל מפנה בחזות העיתון, אחרי שהעורכת הקודמת, גרייס מיראבלה, הציגה תצלומי שער פורמליים וסולידיים יותר. הייתה זו גם הפעם הראשונה בה צולמה דוגמנית על שער ה"ווג" לבושה בג'ינס.

בעשור הראשון של המאה ה-21 עברה עם משפחתה למשך שלוש שנים ללוס אנג'לס.

=== טלוויזיה וקולנוע ===
ב-1983 בגיל 13, השתתפה ברקו כניצבת בסרט החמישי בסדרת סרטי אסקימו לימון, "רומן זעיר". בשנת 1988, השתתפה בסרט המתיחות של יהודה ברקן "מצלמה בלי בושה" כאחת המותחות.

בשנת 1992 הופיעה ברקו בסרט האמריקאי "דרקולה" של פרנסיס פורד קופולה כאחת מנשותיו של דרקולה.

ברקו שיחקה תפקיד אורח בסדרה "תמונות יפואיות" בשנת 1996 ובשנת 2008 השתתפה בסדרת הדרמה היומית "בובות" בהוט 3, בתפקיד לאנה אהרונסון, אהובתו של אריק (דודו טופז).

בשנת 1995 הנחתה יחד עם אקי אבני את תחרות הקדם-אירוויזיון לבחירת השיר שייצג את ישראל. הגישה את התוכנית "בלה-בלה" בשנת 1996, עד סיום התוכנית ב-1998.

ב-2012 שימשה כשופטת בטקס בחירת מלכת היופי.

=== עיסוקים אחרים ===
בין השאר עבדה ברקו כמטפלת בדרמה עם ילדים בבתי ספר בתל אביב, מנחה סדנאות להעצמה נשית, מאמנת הוליסטית (למדה אצל איציק ראצימור). מנהלת אתר המלצות בשם "מיכאלה מעבירה הלאה" ובו המלצות וטיפים ליומיום.

== חיים אישיים ==
ברקו נשואה לאיש העסקים רון צוקרמן ולהם ארבעה ילדים. החל משנת 2020 מתנדבת במגן דוד אדום כחובשת רפואת חירום בתחנת תל אביב.

==קישורים חיצוניים==

* [https://web.archive.org/web/20090528230439/http://www.flix.co.il/tapuz/gilriva/showVideo.asp?m=1474705 מיכאלה ברקו מתארחת אצל גיל ריבה, פרק מלא]
* [http://www.fashionmodeldirectory.com/models/Michaela_Bercu מיכאלה ברקו ב-Fashion Model Directory]
* 
* 
* 
* 
* 
* 
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות קולנוע וטלוויזיה ישראליות
קטגוריה:תל אביב-יפו: דוגמנים
קטגוריה:מטפלים באמצעות אמנויות
קטגוריה:שחקני קולנוע וטלוויזיה ישראלים
קטגוריה:מטפלות באמצעות אמנויות
קטגוריה:בוגרות תיכון עירוני י"ד (תל אביב)
קטגוריה:בוגרי תיכון עירוני י"ד (תל אביב)
קטגוריה:צהלה: אישים
קטגוריה:ישראליות שנולדו ב-1970
קטגוריה:ישראלים שנולדו ב-1970
אצטבולריה

אצטבולריה (שם מדעי: Acetabularia) הוא סוג של אצות ירוקניות, המצויות בדרך כלל במים באזורים בעלי אקלים סובטרופי. אצטבולריה הוא יצור חד-תאי אאוקריוטי, אך גדול ביותר ומורכב ביותר בצורתו, דבר ההופך אותו לאורגניזם מודל מצוין בתחום הביולוגיה התאית.

אצת אצטבולריה בוגרת דומה בצורתה לעליו הסגלגלים של צמח כובע הנזיר, בכך שיש לאצה זו שלושה חלקים אנטומיים עיקריים: ריזואיד תחתון הנראה כאסופת שורשים קצרים, גבעול ארוך באמצע המגיע לאורך של בין חצי ל-10 ס"מ וחלק עליון בצורת מטרייה המורכב מהסתעפויות רבות היכולות להתאחד לצורת כובע.

גרעין התא של האצטבולריה ממוקם בריזואיד ומאפשר לתא ליצור מחדש את כל התא אם כובע האצה מוסר בצורה מלאכותית. אפשר גם להחליף את הכובעים בין שתי אצטבולריות שונות, גם בין מינים שונים.

אצת האצטבולריה התפרסמה בעיקר בשל סדרת הניסויים שביצע יואכים המרלינג בין שנות ה-30 ל-50 של המאה ה-20, שהוכיחה כי המידע הגנטי של התא מצוי בגרעין.

==קישורים חיצוניים==

* 

קטגוריה:ירוקיות
קטגוריה:צמחי ים
קטגוריה:צמחים שתוארו ב-1812
בית הקברות מאונט היברון

מאונט היברון (מאנגלית: Mount Hebron, "הר חברון") הוא בית קברות יהודי בשכונת פלאשינג שברובע קווינס בניו יורק. נוסד בשנת 1909 כחלקה היהודית של בית הקברות סֶדַר גרוֹב (Cedar Grove). הקבורה הראשונה במקום נערכה ב-14 באפריל 1909, ומאז נקברו בבית הקברות יותר מ-217,000 בני אדם.

בית הקברות ידוע במיוחד בחלקת ה-Yiddish Theatrical Alliance, שבהּ קבורים רבים מענקי תיאטרון היידיש מארצות הברית ומחוצה להּ, בהם מנשה סקולניק (1892–1970), מוריס שוורץ (1891–1960), בוריס טומשבסקי (1866–1939) ואשתו בסי טומשבסקי (1873–1962), אידה קמינסקה (1899–1980), פסח בורשטיין (1896–1986), מולי פיקון-קאליש (1898–1992), קלרה גולד וליליאן לוקס (2005-1918).

כמו כן טמונים בבית הקברות:

שניאור זלמן שכטר (1847–1915), מגלה וחוקר גניזת קהיר ומורה-דרכה של היהדות הקונסרבטיבית 

ליאו פרנק, היהודי היחיד שנפל קרבן ללינץ' בארצות הברית

משה נתנזון (1899-1981), חזן, מלחין, פזמונאי, זמר ומוזיקולוג יהודי-אמריקאי יליד ירושלים.

רפאל למקין ממציא הביטוי רצח עם.

==קישורים חיצוניים==
* 
* [http://www.mounthebroncemetery.com/page.asp?id=aboutus מידע נוסף על בית הקברות] , באתר בית הקברות "מאונט היברון" 

מאונט היברון
קטגוריה:יהדות ניו יורק
קטגוריה:קווינס
קטגוריה:תיאטרון יידיש
ראובן גפני

ראובן גפני (5 בפברואר 1946 – 16 באוקטובר 2015) היה פסל ישראלי.

==ביוגרפיה==
גפני עלה לישראל בשנת 1951 והתגורר בקיבוץ דברת. במהלך שירותו הצבאי בחטיבת הצנחנים נלחם במלחמת ששת הימים, מלחמת יום הכיפורים ופעולות בעומק לבנון. הוא למד אמנות במכללה האקדמית עמק יזרעאל ולאחר מכן השתלם במספר בתי ספר לאמנות ברחבי הארץ.

אחת מיצירותיו הידועות של גפני היא תערוכת "החייל שלי" המורכבת משבעים פסלי חרס, המלווים את השיר "בן יפה נולד" אותו כתב אהוד מנור. התערוכה הוצגה לראשונה באתר ההנצחה בלטרון בטקס זיכרון במעמד ראש הממשלה יצחק רבין. בתחילת שנות ה-90, עם פרוץ גל האינתיפאדה, החל גפני להנציח את נפגעי פעולות האיבה באנדרטאות אמנותיות. האנדרטאות אותם עיצב ופיסל מוצגות ברחבי הארץ ואף בעיר מגוריו עפולה. בנוסף, פיסל ראובן אתר הנצחה במחלף גולני העומד בסימן "הישרדות חיילים" - יצירה המשלבת מוטיבים של מתכת וסלע.

בעשור השני של המאה ה-21 מוצגות חלק מיצירותיו בארצות הברית במגוון תערוכות בהן מוצגים פסלי ברונזה ותמונות ברזל גדולות. בנוסף, מפסל גפני עבודות יודאיקה המוצגות למכירה במספר גלריות בארץ. בעת האחרונה החל גפני יוצר פסלים סביבתיים ותמונות קיר גדולות. בין עבודותיו יצירה באורך 45 מטר הממוקמת בצומת גהה ועונה לשם "פתח תקווה - אם המושבות".

גפני התגורר בעפולה והחזיק גלריה ובית מלאכה בקיבוץ יפעת ובאתר "סקי בגלבוע".

==מיצירות גפני==
<gallery widths="180px" heights="140px" perrow="4">
Andarta asher.jpg|אנדרטה לזכר נהג האוטובוס שנפגע בפיגוע מכונית התופת בעפולה; מוצבת בתחנה המרכזית בעפולה
Andartavered.jpg|אנדרטה לזכר תלמידה שנפגעה בפיגוע מכונית התופת בעפולה; מוצבת בחצר בית הספר "אורן" בעפולה
Andartabg.jpg|אנדרטה לזכר תלמידות בית הספר בן-גוריון בעפולה שנרצחו בפיגוע מכונית התופת בעפולה המוצבת בחצר בית הספר בן-גוריון בעפולה.
Terrorafula.jpg|האנדרטה המרכזית לזכר קורבנות הטרור בעפולה
</gallery>

==קישורים חיצוניים==

* אלי אלון, [https://web.archive.org/web/20100101000000/https://cafe.themarker.com/post/3265317// נפטר האמן והפסל ראובן גפני], באתר TheMarker, 19 באוקטובר 2015 (מאורכב בוייבאק מאשין)
* [http://youtu.be/2mzQOtIPeMo סרטון ובו מגוון עבודותיו של ראובן גפני]

קטגוריה:פסלים ישראלים
קטגוריה:ישראלים ילידי קנדה
קטגוריה:עולים בשנות ה-1950
קטגוריה:דברת: אישים
קטגוריה:בוגרי המכללה האקדמית עמק יזרעאל
קטגוריה:אישים הקבורים בקיבוצים
קטגוריה:ישראלים שנולדו ב-1945
קטגוריה:ישראלים שנפטרו ב-2015
דניאל מאזיה

דניאל מאזיה (באנגלית: Daniel Mazia; 18 בדצמבר 1912 - 9 ביוני 1996) היה ביולוג יהודי-אמריקאי. התמקד בתחום הביולוגיה התאית. ידוע בעיקר בשל מחקרו ב-1951 ביחד עם קטצ'ומה דאן כשבודדו את מבנה התא האחראי למיטוזה.

==קורות חיים==
מאזיה נולד בסקרנטון, פנסילבניה וגדל בפילדלפיה. הוא קיבל תואר בוגר אוניברסיטה (B.Sc) שלו ב-1933 ואת התואר דוקטור לפילוסופיה (Ph.D) ב-1937 מאוניברסיטת פנסילבניה.
בשנים 1937-8 הוא היה עמית במועצת המחקר הלאומית (חלק מן האקדמיה הלאומית למדעים של ארצות הברית) ובאוניברסיטת פנסילבניה והמעבדה לביולוגיה ימית בוודסהול, מסצ'וסטס. לאחר מכן הוא הצטרף לפקולטה לזואולוגיה באוניברסיטת מיזורי, שם לימד עד 1950. מ-1951 ועד פרישתו ב-1979, היה לפרופסור לזואולוגיה באוניברסיטת קליפורניה בברקלי. מאז פרישתו מברקלי ועד למותו ב-1996, היה לפרופסור אמריטוס באוניברסיטת סטנפורד. מאזיה היה חבר באקדמיה הלאומית למדעים של ארצות הברית ובאקדמיה האמריקאית לאמנויות ולמדעים. הוא קיבל את מדליית אי.בי. וילסון ב-1981 על תרומתו לתחום הביולוגיה של התא. 

מאזיה נפטר במונטריי, קליפורניה ב-9 ביוני 1996.

מאזיה מפורסם בעיקר בשל הניסויים שביצע באמבה, שהוכיחו כי לגרעין תפקיד חשוב בתהליכי ההתפתחות, הגדילה והרבייה של היצורים החיים.

==קישורים חיצוניים==
* 

קטגוריה:ביולוגים יהודים אמריקאים
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה האמריקאית לאמנויות ולמדעים
קטגוריה:סגל אוניברסיטת פנסילבניה
קטגוריה:סגל אוניברסיטת סטנפורד
קטגוריה:סגל אוניברסיטת קליפורניה בברקלי
קטגוריה:בעלי תואר דוקטור מאוניברסיטת פנסילבניה
קטגוריה:סקרנטון: אישים
קטגוריה:אמריקאים שנולדו ב-1912
קטגוריה:אמריקאים שנפטרו ב-1996